# **סיכום זכאויות לילדים המאובחנים על הרצף האוטיסטי:**

## **הליכים חשובים**

### **אבחון**

כאשר מתעורר ספק לגבי הימצאותו של ילד על הרצף האוטיסטי, מומלץ לעבור אבחון מוקדם ככל האפשר. קופות החולים אחראיות על ביצוע האבחון הנמצא בסל הבריאות.

אבחון שיכלול בדיקה גופנית, נירולוגית, התפתחותית ורגשית, בהתאם לכללים של חוזר מנכ"ל משרד הבריאות יהיה קביל במוסדות המדינה הרלוונטיים לצורך קבלת הזכויות הניתנות לאנשים על רצף האוטיזם. על הכללים לביצוע האבחון ניתן ללמוד [כאן](https://www.health.gov.il/hozer/mk15_2013.pdf) מתוך חוזר משרד הבריאות.

### **הכרה במשרד העבודה והרווחה לילדים עם אוטיזם**

משרד העבודה, הרווחה והשירותים החברתיים אחראי על הטיפול הקהילתי והחוץ ביתי של ילדים ובוגרים על הרצף האוטיסטי. שירותים שניתנים לילדים לאחר תהליך ההכרה כוללים זכאות למעונות יום, שירותים בקהילה לילדים, מרכז מידע, תמיכה, ייעוץ וסינגור למשפחה בשיתוף עם אלו"ט, וייעוץ תמיכה וטיפול במשפחה על-ידי עובדים סוציאליים במחלקות הרווחה. מידע על אופן הגשת הבקשה [כאן](https://www.kolzchut.org.il/he/%D7%94%D7%9B%D7%A8%D7%94_%D7%A9%D7%9C_%D7%9E%D7%A9%D7%A8%D7%93_%D7%94%D7%A2%D7%91%D7%95%D7%93%D7%94_%D7%95%D7%94%D7%A8%D7%95%D7%95%D7%97%D7%94_%D7%91%D7%90%D7%A0%D7%A9%D7%99%D7%9D_%D7%A2%D7%9D_%D7%90%D7%95%D7%98%D7%99%D7%96%D7%9D).

### **איתור עובדת הסוציאלית במחלקה לשירותים חברתיים באזור המגורים**

לזכאות לשירותי משרד העבודה והרווחה חשוב לפנות לעובדת הסוציאלית במחלקה לשירותים חברתיים באזור המגורים, שתעביר את הפנייה. ניתן לאתר את העובדת הסוציאלית הקרובה למקום המגורים [כאן](https://www.molsa.gov.il/Units/SocialDepartments/Pages/SearchDeparments.aspx).

### **אלו"ט**

אלו"ט הינה האגודה הלאומית לילדים ובוגרים עם אוטיזם. זוהי עמותת הורים הפועלת לטיפול וקידום ילדים, מתבגרים ובוגרים על הספקטרום האוטיסטי, משלב האבחון ועד 120. מומלץ בשלבים מוקדמים להכיר את אתר הארגון ואת מגוון הכלים שהוא מעמיד לרשות ההורים. פרטים נוספים ניתן למצוא [כאן](https://alut.org.il/).

## **זכאויות לגמלה- ביטוח לאומי:**

### **גמלה לילד עם ליקוי מיוחד- סקירה כל זכות:**

ילד עם אוטיזם מוגדר כילד עם ליקוי מיוחד. ילד שאובחן עם אוטיזם זכאי לגמלה בשיעור של 100%. על תנאי הזכאות והתהליך לקבלת הגמלה ניתן ללמוד באתר כל זכות [כאן](https://www.kolzchut.org.il/he/%D7%92%D7%9E%D7%9C%D7%AA_%D7%99%D7%9C%D7%93_%D7%A0%D7%9B%D7%94_%D7%9C%D7%99%D7%9C%D7%93%D7%99%D7%9D_%D7%90%D7%95%D7%98%D7%99%D7%A1%D7%98%D7%99%D7%9D).

### **אופן קבלת המלגה- אתר ביטוח לאומי**

ניתן ללמוד על הזכאות לגמלה באתר המוסד לביטוח לאומי המפרט את המסמכים שצריך להגיש, גובה הקצבה, כיצד נקבעת הזכאות ודברים שצריך לדעת כאשר מבקשים להגיש בקשה [כאן](https://www.btl.gov.il/benefits/Disabled_Child/likuilist/Pages/autism.aspx) .

### **עזרה לקראת ועדה רפואית בביטוח לאומי**

במרכזי יד מכוונת הפועלים מטעם המוסד לביטוח לאומי ניתן לקבל ייעוץ והכוונה חינם לקראת ועדות רפואיות של הביטוח הלאומי. מידע נוסף [באתר ביטוח לאומי](https://www.btl.gov.il/snifim/Pages/yadMechavenet1.aspx).

### **גמלת תלות בזולת:**

ילד עם אוטיזם שמלאו לו 3 שנים ונמצא כי הוא תלוי לחלוטין בעזרת הזולת, זכאי לגמלה בשיעור מוגבר של 188%. על התנאים לבדיקת תלות בזולת בוועדה רפואית של ביטוח לאומי, ניתן ללמוד באתר ביטוח לאומי [כאן](https://www.btl.gov.il/benefits/Disabled_Child/Pages/vaadatlut.aspx).

### **גמלת ניידות:**

במקרים בהם הילד פגוע בגפיים התחתונות ומוגבל בניידות, ניתנת בנוסף גמלת ניידות. גמלה זו כוללת שורה של הטבות המוענקות על-ידי המוסד לביטוח לאומי להורים. פרוט על תנאי גמלה זו מתוך אתר כל זכות נמצא [כאן](https://www.kolzchut.org.il/he/%D7%92%D7%9E%D7%9C%D7%AA_%D7%A0%D7%99%D7%99%D7%93%D7%95%D7%AA_%D7%A2%D7%91%D7%95%D7%A8_%D7%99%D7%9C%D7%93).

## **בריאות:**

### **טיפולים פארה-רפואיים**

ילדים שאובחנו על הספקטרום האוטיסטי זכאים לקבל טיפולים פרא-רפואיים מקופות החולים. משנת 2010 הזכאות במסגרת סל הבריאות היא ל-3 טיפולים בשבוע, לכל אורך השנה. עוד בנושא זה ניתן למצוא [כאן](https://www.kolzchut.org.il/he/%D7%98%D7%99%D7%A4%D7%95%D7%9C%D7%99%D7%9D_%D7%A4%D7%A8%D7%90_%D7%A8%D7%A4%D7%95%D7%90%D7%99%D7%99%D7%9D_%D7%9C%D7%99%D7%9C%D7%93%D7%99%D7%9D_%D7%90%D7%95%D7%98%D7%99%D7%A1%D7%98%D7%99%D7%9D).

### **סל טיפול בריאותי מקדם (טב"ם)**

ילדים עד גיל 7 שאובחנו על הרצף האוטיסטי ושוהים במסגרות הייעודיות להם, זכאים על-פי חוק ביטוח בריאות ממלכתי לסל טיפול בריאותי מקדם (טב"ם) במימון משרד הבריאות. הטב"ם ניתן בנוסף לטיפולים הפרא-רפואיים הניתנים מטעם משרד החינוך בהתאם לחוק חינוך מיוחד, אך אינו ניתן בנוסף לטיפולים פרא-רפואיים הניתנים מטעם קופות החולים. עוד בנושא זה ניתן למצוא [כאן](https://www.kolzchut.org.il/he/%D7%98%D7%99%D7%A4%D7%95%D7%9C_%D7%91%D7%A8%D7%99%D7%90%D7%95%D7%AA%D7%99_%D7%9E%D7%A7%D7%93%D7%9D_(%D7%98%D7%91%22%D7%9D)_%D7%9C%D7%99%D7%9C%D7%93%D7%99%D7%9D_%D7%A2%D7%9C_%D7%94%D7%A8%D7%A6%D7%A3_%D7%94%D7%90%D7%95%D7%98%D7%99%D7%A1%D7%98%D7%99).

### **פטורים מתשלום השתתפות עצמית עבור שירותים רפואיים**

מקבלי גמלת ילד נכה פטורים מתשלום השתתפות עצמית עבור שירותים רפואיים שונים בקופות החולים. עוד בנושא זה ניתן למצוא [כאן](https://www.kolzchut.org.il/he/%D7%A4%D7%98%D7%95%D7%A8_%D7%9E%D7%AA%D7%A9%D7%9C%D7%95%D7%9E%D7%99%D7%9D_%D7%91%D7%A7%D7%95%D7%A4%D7%95%D7%AA_%D7%94%D7%97%D7%95%D7%9C%D7%99%D7%9D_%D7%9C%D7%9E%D7%A7%D7%91%D7%9C%D7%99_%D7%92%D7%9E%D7%9C%D7%AA_%D7%99%D7%9C%D7%93_%D7%A0%D7%9B%D7%94).

### **מכשירי תקשורת תומכת וחלופית**

משרד הבריאות מממן, בהתאם לתנאי הזכאות, מכשירי תקשורת תומכת וחלופית - מערכות המאפשרות למשתמש בהן יכולת תקשורת באמצעות מסרים מוקלטים או מוקלדים המחליפים דיבור. עוד בנושא זה ניתן למצוא [כאן](https://www.kolzchut.org.il/he/%D7%9E%D7%99%D7%9E%D7%95%D7%9F_%D7%9E%D7%9B%D7%A9%D7%99%D7%A8%D7%99_%D7%AA%D7%A7%D7%A9%D7%95%D7%A8%D7%AA_%D7%AA%D7%95%D7%9E%D7%9B%D7%AA_%D7%95%D7%97%D7%9C%D7%95%D7%A4%D7%99%D7%AA).

### **טיפולי שיניים**

מרפאות שיניים הפועלות מטעם משרד העבודה, הרווחה והשירותים החברתיים ברחבי הארץ מתמחות בטיפולים לאנשים עם מוגבלויות שונות. הטיפולים ניתנים ללא תשלום, או במחיר מסובסד, בהתאם לכללי הזכאות. מרפאות שיניים המתמחות בטיפולים לאנשים עם מוגבלויות שונות מאפשרות קבלת טיפולי שיניים עם הנגשה פיזית, התאמות מיוחדות ואמצעי תקשורת מגוונים בהתאם לסוג המוגבלות. עוד בנושא זה ניתן למצוא [כאן](https://www.kolzchut.org.il/he/%D7%98%D7%99%D7%A4%D7%95%D7%9C%D7%99_%D7%A9%D7%99%D7%A0%D7%99%D7%99%D7%9D_%D7%9C%D7%90%D7%A0%D7%A9%D7%99%D7%9D_%D7%A2%D7%9D_%D7%9E%D7%95%D7%92%D7%91%D7%9C%D7%95%D7%99%D7%95%D7%AA).

### **היעדרות וימי מחלה**

הורה לאדם עם מוגבלות שעובד שנה לפחות באותו מקום עבודה, רשאי להיעדר מעבודתו עד 18 ימים בשנה לצורך סיוע אישי לילדו על חשבון ימי המחלה או על חשבון ימי החופשה שלו, על-פי בחירתו. במקרים מסוימים, העובד רשאי להיעדר 18 ימים נוספים על חשבון ימי המחלה או החופשה שלו. עוד בנושא זה ניתן למצוא [כאן](https://www.kolzchut.org.il/he/%D7%99%D7%9E%D7%99_%D7%9E%D7%97%D7%9C%D7%94_%D7%9C%D7%A6%D7%95%D7%A8%D7%9A_%D7%A1%D7%99%D7%95%D7%A2_%D7%90%D7%99%D7%A9%D7%99_%D7%A9%D7%9C_%D7%94%D7%95%D7%A8%D7%94_%D7%9C%D7%90%D7%93%D7%9D_%D7%A2%D7%9D_%D7%9E%D7%95%D7%92%D7%91%D7%9C%D7%95%D7%AA).

## **החינוך ולימודים**

### **חינוך מיוחד ושילוב בחינוך**

חוק חינוך מיוחד קובע כי ילדים עם צרכים מיוחדים בגילאי 3 עד 21, זכאים לשירותי חינוך מיוחדים חינם. האפשרויות החינוכיות נעות בין לימודים במסגרת שילוב בחינוך הרגיל ללימודים במסגרות החינוך המיוחד. הורים לפעוטות עם צרכים מיוחדים שטרם הגיעו לגיל 3, יכולים למצוא מסגרת מתאימה לילדם באופן פרטי (מטפלת פרטית, משפחתון פרטי וכו'). לחלופין, הם יכולים לפנות למשרד הרווחה ולבקש סיוע בשילוב במעון יום רגיל או השמה במעון יום שיקומי. עוד בנושא זה ניתן למצוא [כאן](https://www.kolzchut.org.il/he/%D7%97%D7%99%D7%A0%D7%95%D7%9A_%D7%9E%D7%99%D7%95%D7%97%D7%93_%D7%95%D7%A9%D7%99%D7%9C%D7%95%D7%91_%D7%91%D7%97%D7%99%D7%A0%D7%95%D7%9A).

### **מעונות יום לפעוטות עד גיל 3 על הרצף האוטיסטי**

פעוטות על רצף האוטיזם מגיל שנה עד 3 זכאים למעון יום המותאם לצורכיהם (שהות במעון יום שיקומי או שילוב במעון יום רגיל). עוד בנושא זה ניתן למצוא [כאן](https://www.kolzchut.org.il/he/%D7%9E%D7%A2%D7%95%D7%A0%D7%95%D7%AA_%D7%99%D7%95%D7%9D_%D7%9C%D7%A4%D7%A2%D7%95%D7%98%D7%95%D7%AA_%D7%90%D7%95%D7%98%D7%99%D7%A1%D7%98%D7%99%D7%9D).

### **איתור מעון לפי ישוב**

ניתן לאתר מסגרות לימוד לילדים על הרצף האוטיסטי לפי ישובים [באתר משרד הבריאות](https://www.health.gov.il/Subjects/mental_health/Autism/Pages/Schools.aspx).

### **גני ילדים**

במסגרת חוק חינוך מיוחד, זכאים ילדים אוטיסטים בגיל הגן למספר אפשרויות שיבוץ בהתאם ליכולותיהם ומצבם. פרוט על האפשרויות השונות ניתן למצוא [כאן](https://www.kolzchut.org.il/he/%D7%9E%D7%A1%D7%92%D7%A8%D7%95%D7%AA_%D7%9C%D7%99%D7%9C%D7%93%D7%99%D7%9D_%D7%90%D7%95%D7%98%D7%99%D7%A1%D7%98%D7%99%D7%9D_%D7%91%D7%92%D7%99%D7%9C_%D7%94%D7%92%D7%9F).

### **איתור גני ילדים לפי ישוב**

במסגרת חוק חינוך מיוחד, זכאים ילדים אוטיסטים בגיל הגן למספר אפשרויות שיבוץ בהתאם ליכולותיהם ומצבם. ניתן לאתר מסגרות לימוד לילדים על הרצף האוטיסטי לפי ישובים [באתר משרד הבריאות](https://www.health.gov.il/Subjects/mental_health/Autism/Pages/Schools.aspx).